**Az érintettek személyes adataik kezelésével kapcsolatos jogai**

Az érintett jogosult arra, hogy a Felügyelet (továbbiakban: adatkezelő) személyes adatai vonatkozásában a jogszabályi rendelkezésekben: az Európai Parlament és Tanács (EU) 2016/679 számú rendeletben (Általános adatvédelmi rendeletben) ésaz információs önrendelkezési jogról és az információ szabadságáról szóló 2011. évi CXII. törvényben meghatározott feltételek szerint:

a) az adatkezeléssel összefüggő tényekről az adatkezelés megkezdését megelőzően tájékoztatást kapjon (**előzetes tájékozódáshoz való jog**),

b) kérelmére személyes adatait és az azok kezelésével összefüggő információkat az adatkezelő a rendelkezésére bocsássa (**hozzáféréshez való jog**),

c) kérelmére, valamint a jogszabályi rendelkezésekben meghatározott további esetekben személyes adatait az adatkezelő helyesbíti, illetve kiegészíti (**helyesbítéshez való jog**),

d) kérelmére, valamint a további esetekben személyes adatai kezelését az adatkezelő korlátozza (**az adatkezelés korlátozásához való jog**),

e) kérelmére, valamint a jogszabályokban meghatározott további esetekben személyes adatait az adatkezelő törölje (**törléshez való jog**),

f) jogszabályi rendelkezésekben meghatározott esetekben, kérelmére személyes adatait az adatkezelő zárolja **(zároláshoz való jog),**

g) hatóság eljárását kezdeményezhesse **(hatósági jogorvoslathoz való jog**),

h) a bíróság eljárását kezdeményezhesse (**bírósági jogorvoslathoz való jog**),

i) kérelmére a rá vonatkozó, általa az adatkezelő rendelkezésére bocsátott személyes adatokat az adatkezelőtől megkapja továbbá jogszabályban meghatározott esetekben jogosult arra, hogy ezeket az adatokat egy másik adatkezelőnek továbbítsa, illetve kérje az adatkezelő által más adatkezelőnek történő közvetlen továbbítását **(adathordozhatósághoz való jog)**

j) ha jogát vagy jogos érdekét személyes adatának rögzítése érinti, a rögzítésétől számított 3 munkanapon belül jogának vagy jogos érdekének igazolásával kérheti, hogy az adatot az adatkezelő ne semmisítse meg, illetve ne törölje **(törlés elhalasztása iránti jog),**

k) jogszabályi rendelkezések által meghatározott esetekben tiltakozhat az adatkezelőnél személyes adatának kezelése ellen **(tiltakozáshoz való jog).**

l) Ha az adatkezelő nyilvánosságra hozta a személyes adatot, és azt a jogosult adattörlési jogára tekintettel törölni köteles, a törlésen túlmenően az elérhető technológia és a megvalósítás költségeinek figyelembevételével köteles megtenni az ésszerűen elvárható lépéseket – ideértve technikai intézkedéseket – annak érdekében, hogy a törölni kért adatot kezelő további adatkezelők is elérhetetlenné tegyék, töröljék az adatokat (beleértve az adatok másodpéldányait, illetve az azokra mutató linkeket). Ennek érdekében az adatkezelő tájékoztatni köteles további adatkezelőket arról, hogy az érintett megalapozottan kérelmezte a szóban forgó személyes adatainak törlését **(elfeledtetéshez való jog)**.